Revisió del concepte de ciutadania a través de la història: la idea clàssica amb Aristòtil i Ciceró, la idea moderna amb Kant i John Locke, i la idea contemporània lligada a classe social, ciutadania social, ciutadania multicultural i ciutadania cosmopolita.
El concepte va estar envoltat de lluites per la inclusió i els drets, i l'única significació que ha perdurat és la seva associació amb la participació política.
Manual que vol contribuir a l'eliminació de les barreres de la comunicació que impedeixen l'accés als continguts culturals a una part de la població.
Presenta el treball conjunt desenvolupat pels tècnics de l'Institut de Cultura de Barcelona i de l'Institut de Persones amb Discapacitat, amb l'objectiu de millorar l'accessibilitat comunicativa als museus municipals.
Alumnes del Centre de Formació d'Adults Jacint Verdaguer de la Model expliquen les seves històries de vida i recorreguts educatius per reflexionar sobre la importància de l'educació en l'àmbit penitenciari en la rehabilitació i reinserció dels reclusos.
Reflexions que alhora donen a conèixer la tasca educativa desenvolupada pel centre.
Informe elaborat per Educo sobre els infants d'entre 6 i 14 anys que viuen en situació de desemparament i soledat en trobar-se sols a casa a causa de les llargues jornades laborals dels seus pares.
Es tracta de famílies pobres que, tot i tenir ingressos, es troben es situació de precarietat i d'escassetat de recursos.
Realitats de les dones recluses en el sistema penitenciari espanyol, diferenciades en quatre grups: no addictes, addictes actives, addictes en tractament i ex addictes.
S'analitzen les històries i causes de risc que van provocar la seva entrada en el sistema, així com la vida a la presó i els processos d'intervenció i reinserció socioeducativa.
Programa d'intervenció que forma part del projecte Compartim per a guiar els reclusos en el seu camí de retorn a la vida en llibertat.
L'objectiu fonamental és que se sentin desistits de la vida delictiva i es puguin reintegrar de nou a la societat amb plenitud i qualitat de vida.
Es presenten els resultats d'una investigació sobre les persones amb discapacitat ingressades en centres penitenciaris.
Les dades permeten fer un diagnòstic de les seves necessitats sociosanitàries, així com d'altres carències que dificulten la seva vida i els fan més vulnerables envers els altres interns.
Descripció i anàlisi de les transformacions del treball assalariat i de les subjectivitats obreres, en el marc d'un nou model neoliberal, la nova versió del vell capitalisme, que suposa noves formes de viure i noves formes d'existència en la que la dignitat humana té poc protagonisme.
El procés de precarietat del treball i l'empobriment dels treballadors forma aquesta nova estructura mundial, necessitada de subjectes dòcils i disciplinats.
Recull d'experiències i treballs que interpreten les ciutats des d'un enfocament "amigable", enteses com a espais que propiciïn la convivència, la cooperació, la participació, la integració, la llibertat, la creativitat, l'entesa i la sostenibilitat.
La ciutat com a indret que aculli a grups socials diversos i afavoreixi la seva participació i integració.
Estudi sobre la situació de pobresa crònica a Catalunya que descriu l'evolució del col·lectiu afectat i identifica tendències que puguin pal·liar situacions futures.
L'anàlisi s'ha centrat en les dades aportades pels usuaris del programa "Persones en situació d'extrema vulnerabilitat" de la Creu Roja, a partir d'enquestes telefòniques on van respondre sobre la seva situació socioeconòmica i en relació a l'habitatge, l'ocupació i la salut.
Manual sobre el problema de la droga, convertit en un fenomen d'exclusió social que afecta a grups de població cada vegada més joves.
Aporta nous enfocaments en relació als mètodes d'investigació, assistència, tractament i prevenció de les toxicomanies, des de la perspectiva històrica, social i sanitària.
Informe que analitza la situació de pobresa energètica a l'àrea metropolitana de Barcelona a partir d'un qüestionari realitzat a usuaris de la ONG Associació Benestar i Desenvolupament.
Els resultats mostren la situació de vulnerabilitat que pateix aquesta part de la població i recullen aspectes sociodemogràfics i socioeconòmics.
La finalitat d'aquest informe sobre la desigualtat econòmica a Espanya és vincular aquesta desigualtat amb les principals polítiques de l'estat del benestar, fent una anàlisi de les intervencions redistributives més rellevants del sector públic: pensions, sistemes de garantia d'ingressos, sistema educatiu, sanitat, habitatge i fiscalitat.
Estudi que descriu la situació de desigualtat salarial entre homes i dones a Catalunya, a partir d'una anàlisi de la bretxa salarial per característiques personals, lloc de treball, empresa i components salarials.
Es basa en les dades de l'Enquesta quadriennal d'estructura salarial de l'INE que fan referència als guanys salarials de l'any 2014.
Informe elaborat per Càritas sobre la situació de pobresa, incidint en la problemàtica de l'emergència alimentària a Catalunya, i alertant sobre els recursos cada vegada menors per abordar el dret a alimentar-se de manera autònoma i digna.
En aquest sentit, es fa una anàlisi de l'ajuda alimentària que proporciona Càritas i aposta per un model integrador a partir de projectes inclusius.
Estudi sobre la desigualtat de gènere com a factor de risc per patir pobresa energètica.
Per donar-hi resposta, s'analitza el concepte de feminització de la pobresa i la igualtat de gènere a les polítiques públiques, i el concepte de pobresa energètica i la seva relació amb la desigualtat de gènere.
Informe que descriu la relació entre pobresa energètica i consumidors vulnerables, i detalla les causes principals i les conseqüències.
També reflexiona sobre l'energia com a dret, en relació als consumidors, l'ús que se'n fa i percentatge d'ingressos per assumir-la.
Planteja mesures d'actuació i bones pràctiques.
Guia per a l'abordatge del maltractament a les persones grans, que contextualitza les tipologies i indicadors de maltractament, els factors de risc i les categories de prevenció en funció de la població a qui es dirigeix.
Alhora defineix dos protocols d'intervenció, el d'abordatge domèstic i el d'abordatge institucional.
Guia elaborada per l'Ajuntament de Barcelona que ofereix tota la informació sobre l'habitatge a Barcelona: els habitatges en xifres, la realitat del mercat de lloguer, ajuts i subvencions per pagar el lloguer, pla per al dret a l'habitatge, ajuts a la rehabilitació, accés a un habitatge públic i cohabitatge, mobilització d'habitatges buits i regulació de l'allotjament turístic.
Obra que qüestiona la relació que guarden l'exclusió amb la desigualtat social, el que aporta el terme vulnerabilitat i com es redefineixen aquests tres conceptes quan els col·loquem sobre el pla de la inseguretat social.
Finalment també planteja com es pot combatre aquesta inseguretat i aconseguir una societat més justa.
Guia per al tractament de persones drogodependents amb trastorn de la personalitat.
Es presenten estratègies d'intervenció psicològica específiques per a cada tipus de trastorn i s'esmenten els possibles problemes que poden sorgir i les diferents maneres de resoldre'ls.
Aquest document de la Diputació de Barcelona, que té com a objectiu donar suport als municipis per atendre i prevenir la problemàtica de pobresa energètica, ofereix un marc de coneixement que inclou un catàleg d'actuacions i un recull de bones pràctiques tan locals com internacionals per a cada àmbit d'intervenció.
Informe que exposa els drets de les persones en relació als subministraments bàsics i analitza la situació dels col·lectius que no poden fer front al pagament.
Es basa en l'estudi de les resolucions prèvies del Síndic i en l'experiència d'entitats com la Creu Roja o la Taula d'Entitats del Tercer Sector Social.
Es plantegen possibles iniciatives aplicables a curt i mitjà termini amb l'objectiu de reduir les mancances existents.
En aquesta obra s'exposa la situació de pobresa energètica a Espanya, definida com un nou tipus de pobresa present a moltes llars, que es veuen en situació de destinar costos molt alts en relació als ingressos per pagar les factures dels subministraments bàsics.
En descriu l'abast i els mecanismes de protecció duts a terme pels poders públics.
Llibre on es descriu, a través de diverses històries i protagonistes, la pobresa existent a Barcelona des de l'any 2008, sorgida a conseqüència de la crisi econòmica.
Les situacions exposades reflexionen al voltant de la desigualtat econòmica, en augment durant aquest període, malgrat el gran desenvolupament comercial i econòmic que ha viscut la ciutat.